Uutisissa: Iranin uudeksi presidentiksi nousi "Teheranin hirttäjä".
Äänestivätkö ihmiset häntä oikeasti?
Mitä se merkitsee maan kristityille?
Lisäksi: Verilöyly Myanmarissa.
Turvallisuusjoukot tappavat mielenosoittajia kadulla.
Tuhannet pakenevat pakolaisleireille, joilla kristitty järjestö auttaa heitä.
Ja: Voiko katolinen kirkko -
ryhtyä toimiin aborttia kannattavia poliitikkoja vastaan?
Ryhmä piispoja pohtii järjestelyä.
KRISTILLISEN MAAILMAN UUTISET
Hei ja tervetuloa! Olen George Thomas. - Olen Wendy Griffith.
Aloitamme tänään Iranista, -
jossa maan uusi presidentti herättää maailmalla huolta.
Hän on "Teheranin hirttäjä", joka teloitutti toisinajattelijoita.
Hänen odotetaan kiihdyttävän Iranin ydinohjelmaa -
ja jatkavan USA:n ja Israelin härnäämistä.
Varoituksista raportoi Lähi-idän- toimituspäällikkömme Chris Mitchell.
Iranin korkein johtaja Ali Khamenei sanoi kansan täyttäneen -
demokraattiset velvollisuutensa, mutta monet pitivät vaaleja huijauksena.
Edes demokratian julkisivua ei pystytetty. Kisassa oli vain yksi mies.
Valvontaneuvosto karsi noin kuukausi sitten ehdokkaista kaikki, -
jotka olisivat voineet uhata hänen voittoaan.
Uusi presidentti Ebrahim Raisi toimi -
pahamaineisessa kuolemanpaneelissa 1980-luvulla, -
mistä hän sai nimen "Teheranin hirttäjä".
Toimeenpanovaltaa käyttää nyt teloittaja.
Hän tuomitsi tuhansia ihmisiä kuolemaan.
Ne ovat vuoden 1988 joukkomurhia.
Tuomitut haudattiin merkitsemättömiin joukkohautoihin.
Yhdysvallat asetti pakotteita Raisille vuonna 2019.
Amnesty International syyttää häntä rikoksista ihmisyyttä vastaan.
Virallinen äänestysprosentti oli historiallisen alhainen, alle 50 %.
Kymmenillä videoilla näkyy, ettei monilla äänestyspaikoilla ollut ketään.
Miksi järjestää vaalit, kun murhaaja kuitenkin voittaa?
Nämä iranilaisäidit vetosivat netissä vaalien boikotoimisen puolesta.
Rakkaat urheat iranilaiset, älkää äänestäkö.
Olemme äänestäneet 40 vuotta.
Tämä on tulos. He tappoivat lapsemme.
Jerusalemissa Israelin uusi pääministeri Naftali Bennett toivoo, -
että tulos avaa maailman silmät näkemään, mikä Iran todella on.
Raisin valinta on suurvalloille viimeinen tilaisuus herätä -
ennen ydinsopimukseen palaamista -
ja tajuta, kenen kanssa ne käyvät kauppaa.
Nämä miehet ovat joukkomurhaajia.
Julmien hirttäjien hallinnolle ei saa ikinä antaa joukkotuhoaseita, -
joilla he voisivat tappaa, ei tuhansia vaan miljoonia.
Chris Mitchell, Jerusalem.
Kiitos, Chris. Mike Ansari työskentelee Heart4Iran-verkostossa, -
johon kuuluu yli sata Iranissa evankelioivaa järjestöä.
Hän liittyy seuraamme. Tervetuloa!
Kerropa uudesta presidentistä ja hänen näytöistään.
Monet Iranissa kutsuvat Ebrahim Raisia "Teheranin hirttäjäksi".
Hän oli Khamenein oppilas.
Vuonna 2019 hän nousi korkeimman oikeuden puheenjohtajaksi.
Vuonna 1988 hän teloitutti yli 5 000 poliittista vankia.
Joidenkin mukaan heitä oli jopa 30 000.
Sitten hän valvoi yli 620 iranilaisen kuolemantuomioita.
He kuuluivat vähemmistöihin, kuten bahai-uskon edustajiin ja kristittyihin.
Kuten Amnesty International sanoo, -
Raisia pitäisi tutkia rikoksista ihmiskuntaa vastaan -
eikä valita presidentiksi.
Tiedämme hyvin, ettei Raisia äänestetty. Hänet valittiin.
Miksi juuri hänet valittiin?
Iran sekularisoituu kovaa vauhtia, -
koska kansa ei enää pidä hallintoa laillisena.
Kansalaisoikeuksien tukahduttaminen, ihmisoikeusrikkomukset, väkivalta -
ja öljyntuottajamaan vieminen konkurssin partaalle -
ovat aiheuttaneet hallintoa kohtaan epäluottamusta.
Korkeimman johtajan ratkaisu oli nostaa entinen oppilas Raisi -
johtamaan autoritaarista hallintoa.
Kaikki viittaa siihen, että hän ottaa kovan linjan Yhdysvaltoja -
ja Bidenin hallintoa kohtaan. Hän kieltäytyi tapaamasta Bidenia.
Mikä on hänen linjansa USA:han ja Israeliin?
Raisi on ensimmäinen Iranin presidentti, -
joka on USA:n pakotelistalla.
Hän joutui listalle kammottavien ihmisoikeusloukkausten takia.
Hän on vihamielinen USA:ta kohtaan.
Ensimmäisinä päivinään presidenttinä hän vaati USA:ta -
poistamaan kaikki pakotteet ja palaamaan Iranin ydinsopimukseen.
Raisi on kovan linjan konservatiivi, joka toivoo Israelin tuhoa.
Puhutaan kovasta linjasta.
Miten hän suhtautuu islamista kristinuskoon kääntyneisiin?
Hän siis toimi Iranin korkeimman oikeuden puheenjohtajana.
Sinä aikana hän kiristi otetta kristinuskoon kääntyneistä.
Hän kutsui heitä tuntemattomaksi uskontovähemmistöksi.
Tammikuussa 2021 kuusi YK:n raportoijaa kysyivät häneltä -
kristittyjen systemaattisesta vainosta. Hän vastasi, -
että kotiseurakunnat ovat sionistiseen kulttiin kuuluvia vihollisryhmiä.
Tämä kertoo, mitä kristinuskoon kääntyneillä luultavasti on edessä.
Kristittyjen vainot, uskonnonvapauden rajoittaminen -
ja kansalaisoikeuksien tukahduttaminen lisääntynevät.
Khamenei on jo melko iäkäs.
Onko mahdollista, että Raisi voisi seurata häntä -
maan korkeimpana johtajana?
Se on hyvin mahdollista.
Raisi on korkeimman johtajan henkilökohtaisesti valitsema -
ja hänen entinen oppilaansa. Heidän välillään on läheinen yhteys.
Kun korkein johtaja aikanaan kuolee, -
Iranissa koittavat levottomat ajat.
Vielä lyhyesti: Miten voimme rukoilla seurakunnan puolesta?
Miten se valmistautuu Raisin valtaan?
Seurakuntaa vainotaan. Vainot vain kovenevat.
Rukoilkaa neljän asian puolesta.
Rukoilkaa, että Pyhän Hengen aalto jatkuisi -
ja toisi edelleen muslimeja Kristuksen luo.
Toiseksi rukoilkaa, että kristittyjä vastaan luetut kuoleman kiroukset -
murtuvat ja muuttuvat siunauksiksi.
Rukoilkaa Iranin vangeille vapautusta ja rauhaa ja vakautta Iraniin.
Hienoa. Kiitos, että olit jälleen mukana ohjelmassa.
Seuraavaksi Aasiaan ja Myanmariin. Yli 800 ihmistä on kuollut -
ja 4 500 loukkaantunut turvallisuusjoukkojen iskuissa -
sotilasvallankaappausta vastustavia mielenosoittajia vastaan.
Tuhannet ovat paenneet viidakkoleireihin.
Lucille Talusan raportoi, miten CBN:n Operaatio Siunaus -
vie heille lääketieteellistä apua ja ruokaa.
Seuraavat kuvat voivat järkyttää.
Myanmarin armeija ja poliisi ampuvat -
kepein ja ritsoin varustautuneita mielenosoittajia.
Viattomia siviilejä, myös lapsia, kuolee.
Valvontakameran videolla näkyy, -
miten sotilaat ampuvat kolmea nuorta miestä. Yksi kuolee.
Sotilaallisten sortotoimien keskellä -
syrjäytetty siviilihallinto muodosti yhtenäishallituksen.
Valtaosa myanmarilaisista toivoo, -
että demokratioiden ja kansainvälisen yhteisön johtajat -
tunnustavat yhtenäishallituksen ja estävät armeijaa tappamasta kansaa.
Soe Myint muistelee mielenosoituksiin liittymistä.
Salaamme hänen henkilöllisyytensä.
Minulla oli kaksi kilpeä. Menin eteen suojelemaan muita.
Minua ammuttiin. Minua osui käteen ja rintaan.
Soe Myint auttaa leskiäitiään huolehtimaan perheestä.
Hänen kättään piti leikata useita kertoja.
Kylän seurakunta pyysi apua Operaatio Siunaukselta.
Tiimi vei Soe Myintin sairaalaan ja huolehti leikkauksista.
Kiitän Jumalaa monista siunauksista.
En ole ikinä aiemmin kokenut tällaista huolenpitoa.
Kiitän Jumalaa siitä, että Hän pelasti henkeni, -
ja kaikkia avusta ja huolenpidosta toipilasaikanani.
Uhrit, kuten Soe Myint, eivät voi palata kotiin, -
sillä armeija pidättää heidät. Niinpä he pakenevat -
tuhansien muiden perheiden tavoin viidakkoon.
Tunnen vanhempien kivun, kun heidän lapsensa itkevät nälissään.
Emme tiedä, mistä saisimme ruokaa ja puhdasta vettä. Elämme pelossa.
Yllämme lentää joka päivä hävittäjiä.
Emme voi polttaa valoja, sillä armeija voisi nähdä meidät.
Operaatio Siunauksen tiimi taivalsi pidätetyksi tulemisen uhalla -
vaikeakulkuisia teitä ja jokia viedäkseen pakolaisille ruokaa, -
hygieniapakkauksia, lääkkeitä ja muita perustarpeita.
Tukenne merkitsee meille paljon, samoin riisi, suola, öljy.
Kattopressu on hyvin tärkeä sadekaudella.
Kiitän Operaatio Siunausta siitä, että se tuli apuun tänä vaikeana aikana.
Operaatio Siunauksen tiimi pyytää rukouksia -
jatkaessaan avun viemistä sisäisille pakolaisille -
Myanmarin konfliktialueille.
Lucille Talusan, CBN News.
Tulossa: Media kutsuu USA:n presidentti Joe Bidenia -
"vahvaksi katolilaiseksi", vaikka hän vastustaa kirkon oppia abortista.
Jotkut piispat pohtivat toimenpiteitä.
CBN:n tuotantoa: God Is For Us.
Jakeita pelastuksesta, rauhasta ja voitosta Roomalaiskirjeestä.
Levy on täynnä jakeita, jotka kertovat, miten tarvitsemme pelastusta, -
lunastuksen lahjaa Kristuksessa.
Saat englanninkielisen CD-levyn, -
joka sisältää jakeita pelastuksesta, rauhasta ja voitosta, -
kun ryhdyt kumppaniksi.
Koska me siis olemme uskosta vanhurskaiksi tulleet, -
niin meillä on rauha Jumalan kanssa -
meidän Herramme Jeesuksen Kristuksen kautta.
Valikoidut jakeet Roomalaiskirjeestä nostavat sinua -
ja kantavat vaikeina aikoina.
Toivon, että jakeet saavat täyttää mielesi ja sydämesi.
Ne muuttavat ajattelutapasi ja lisäävät uskoasi.
Soita ruudun numeroon tai käy kotisivuillamme tänään.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Ravinto, liikunta, eteeriset öljyt, -
painonpudotus ja paljon muuta.
Lorie Johnsonin Healthy Living.
Mitä tässä on?
CBN:n terveystoimittaja Lorie Johnson kertoo uutisia terveysasiantuntijoilta.
Fantastista!
Kuulet, miten voit elää terveellisemmin.
Katso Healthy Living tiistai-iltaisin (EST).
Hei taas! Kristillisen maailman uutiset jatkuu.
Pitäisikö katoliset poliitikot vetää vastuuseen -
kirkon opetusten vastaisista kannoista?
Hiljattain USA:n katolisten piispojen suuri enemmistö päätti vaatia -
ehtoollisen kieltämistä presidentiltä, koska tämä kannattaa aborttia.
Vastaava Washingtonin- kirjeenvaihtaja Tara Mergener jatkaa.
Katolisen kirkon mukaan -
jokainen hyvä katolinen voi saada ehtoollisen.
Ehtoollisen nauttiminen synnissä tuo hengellisen vahingon.
Keskustelu aborttia kannattavien ehtoollisoikeudesta kiihtyy.
Kirkko kuuluu Jeesukselle. Siksi vetoan presidenttiin: tehkää parannus.
Kääntykää pois erheestä. Tiedätte, että se on erhe.
Olkaa uskollinen kirkon opeille.
Katoliset piispat olivat koolla tällä viikolla.
Messussa sunnuntaisin käyvä presidentti Joe Biden -
on korostanut uskoaan pitkään.
Usko on vienyt minut vaikeiden aikojen läpi.
Bidenin uusi kirkko, paavi Fransiscus ja media juhlivat Bidenin uskoa.
Kannatan naisen oikeutta valita.
Bidenin aborttikanta jakaa kuitenkin katolilaisia.
Edustajainhuoneen puhemies Nancy Pelosi (D) -
väisti lehdistötilaisuudessa kysymyksen, -
onko 15-viikkoinen syntymätön vauva ihmisolento.
Onko 15-viikkoinen sikiö ihminen?
Kannatan aborttioikeutta.
Sain viisi lasta kuudessa vuodessa.
Minulla on asiavaltuus kunnioittaa naisen oikeutta valita.
Biden on kautensa alusta asti kaventanut syntymättömien oikeuksia.
Jos uskon terveydenhuolto-oikeuteen, en voi kannattaa lisäystä, -
jossa henkilön postinumero ratkaisee.
1980-luvulla Biden kannatti perustuslain lisäystä, -
joka salli osavaltion kumota aborttilain.
1990-luvulla hän vastusti valtion rahoitusta aborteille -
ainakin 50 äänestyksessä.
Katolisen konferenssin puheenjohtaja arkkipiispa Joseph Naumann pelkää, -
että Biden hämmentää uskovia tahallaan.
Hän on saanut paljon valtaa, mutta sitä hän ei päätä, -
mitä on olla katolilainen.
Tara Mergener, CBN News.
Iso voitto uskonnonvapauksille USA:ssa: -
Korkein oikeus päätti, ettei katolisen sijaishuoltotoimiston -
tarvitse välittää lapsia samansukupuolisille pareille.
Vastaava Washingtonin- kirjeenvaihtaja Jennifer Wishon.
Kysymys on muhinut siitä asti, kun homoliitot laillistettiin vuonna 2015.
Tässä Philadelphian kaupunki ei antanut lapsia katoliselle toimistolle,-
koska se ei hyväksy samansukupuolisia pareja.
Korkein oikeus piti sitä perustuslain vastaisena.
Päätös oli yksimielinen. Puheenjohtaja John Roberts kirjoitti: -
"Philadelphian kieltäytyminen sijoitusyhteistyöstä sen nojalla, -
ettei CSS-toimisto hyväksy samansukupuolisia pareja, -
ei ole kestävä eikä ensimmäisen lisäyksen mukainen."
Tämä on merkittävä tapaus uskonnonvapaudelle.
Kyse on hallinnon vallasta, voiko hallinto pakottaa muuttamaan uskoa, -
kun yrittää tunnistaa yhteiskunnallisen epäkohdan -
ja tarjota siihen ratkaisun.
Philadelphian rajoitukset vahingoittavat lasta, sanovat jotkut.
Rukoilin: "Jumala, anna lasten voittaa."
Tämä on voitto lapsille.
"Veljellisen rakkauden kaupungin" perusti William Penn -
turvapaikaksi sorretuille kristityille.
Nyt kaupunki otti hampaisiinsa katolisen järjestön.
Tosiseikoista käy ilmi, että kaupunki kantoi kaunaa -
Catholic Social Services -järjestölle tämän homoliittonäkemyksen takia.
Monet tuomarit sanoivat kuulemisissa, -
että kaupunki janosi tappelua.
Kriitikkojen mukaan päätös syrjii homopareja.
Olen surullinen. Tuntuu vanhanaikaiselta, että vuonna 2021 -
seksuaali- ja sukupuolivähemmistöjä edustavat parit eivät pääse -
hallinnon rahoittaman toimiston listoille.
Roberts huomautti, ettei yksikään samansukupuolinen pari -
ole yrittänyt CSS:n listoille.
Jos joku hakisi, hänet voitaisiin ohjata yli 20 muuhun toimistoon.
Jotkut olisivat toivoneet laajempaa päätöstä -
mutta pitävät tätäkin voittona.
Päätös olisi voinut olla laajempikin.
Mutta meidän tulisi juhlia päätöstä, jonka nyt saimme.
He juhlivatkin.
Huomionarvoista on, että päätös on voimassa vain Philadelphiassa.
Jennifer Wishon, CBN News.
Tulossa: Miksi jälleen yksi maa siirtää lähetystönsä Jerusalemiin?
Mitä se merkitsee Israelin tulevaisuudelle?
Pääkaupunki Washingtonista rehellisiä raportteja, -
haastatteluja ja analyysejä.
Konkaritoimittajat David Brody, John Jessup, Jenna Browder -
ja Eric Philips kertovat pääuutiset politiikan saralta.
Energia-alan säädöksillä on valtavia vaikutuksia talouteen.
Luotettavia uutisia.
Puolustamme heikoimpia ja avuttomimpia.
Faith Nation arki-iltaisin (EST).
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä -
ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
"God Is For Us" -taltiointi Pat Robertsonilta.
Ei korkeus eikä syvyys, eikä mikään muu luotu -
voi meitä erottaa Jumalan rakkaudesta, -
joka on Kristuksessa Jeesuksessa, meidän Herrassamme.
Vähennä stressiä ja ahdistusta miettimällä Jumalan lupauksia.
Soita ruudun numeroon tai käy kotisivuillamme -
ja ryhdy CBN:n kumppaniksi, niin saat levyn "God Is For Us".
Israelissa nähtiin valopilkku tällä viikolla.
Hondurasista tuli neljäs maa, joka siirsi lähetystön Jerusalemiin.
Kuten Chris Mitchell raportoi, monet uskovat, -
että muutkin maat tunnustavat pian Jerusalemin Israelin pääkaupungiksi.
Hondurasin presidentti Juan Orlando Hernandez -
kertoi CBN:lle, miten merkittävä lähetystön siirtäminen on maalle.
Tämä on ainutlaatuinen päivä historiassamme.
Tämä on tunnustus kansaltamme Israelin kansalle.
Uskon, että tästä tulee hyvä tämä päivä ja huominen.
Israelin pääministeri Naftali Bennett -
antoi Hernandezille tunnustusta rohkeudesta.
Honduras seisoo johdollanne Israelin rinnalla kansainvälisissä yhteisöissä, -
vaikka se ei ole suosittua ja joskus sillä on hinta.
Tämä todistaa ystävyydestä, halusta toimia ja valmiudesta maksaa hintaa.
Kiitän teitä ja Hondurasin kansaa tuesta.
Joidenkin mukaan tämä on historiallinen päivä Hondurasille -
ja myös osa profeetallista liikettä.
Honduras suoristaa itsensä Jumalan Israelia koskevien tarkoitusten kanssa.
Mutta ei vain Israelia vaan koko maailmaa.
Olen varma, että Jumala siunaa Hondurasia.
Hernandezin mukana oli lähes 20 pastoria.
Herra auttaa meitä parantamaan suhdettamme -
maahan, joka on veljesmaamme.
Honduras on neljäs lähetystön Jerusalemiin siirtävä maa.
Monet odottavat lisää maita.
Uskoon pohjautuva diplomatia kasvaa Latinalaisessa Amerikassa.
Afrikasta Malawi siirtää pian lähetystön. Itä-Euroopasta.
Suuntaus maailmalla on tähän.
Hernandezille oli kunnia-asia -
olla osa tätä hetkeä Hondurasin historiassa.
Kiitän Jumalaa siitä, että Hän antoi minun olla täällä tässä hetkessä.
Yritän palvella Hondurasin kansaa.
Kukaan muu ei ole ollut tässä asemassa -
ja tehnyt tätä päätöstä.
Kiitos Jumalalle, että saan olla täällä -
ja olla osa tätä hetkeä historiassa.
Chris Mitchell, Jerusalem.
Kun välität, -
sieluja vapautuu.
Kun annat, -
ihmisten elämät uudistuvat.
Kun jaat, -
ikuinen elämä alkaa.
Kun kokoonnumme rakastamaan, -
tapahtuu ihmeitä.
CBN NEWSIN TUOTANTOA: RUKOUSLINKKI
Taivaan Isä, kiitos Henkesi työstä, -
jossa Raamattua viedään julkisiin kouluihin.
KUUMIA PUHEENAIHEITA. REHELLISTÄ PUHETTA.
SUORA RUKOUSOHJELMA
Katso Rukouslinkki tiistaiaamuisin CBN:n uutiskanavalta.
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
"God Is For Us" ― erikoistaltiointi Pat Robertsonilta.
Jos Jumala on meidän puolellamme, kuka voi olla meitä vastaan?
Pat Robertson lukee jakeita pelastuksesta, rauhasta ja voitosta.
Mutta näissä kaikissa me saamme jalon voiton hänen kauttansa, -
joka meitä on rakastanut.
Soita ruudun numeroon tai käy sivulla cbn.com -
ja ryhdy CBN:n kumppaniksi, niin saat "God Is For Us" -CD-levyn.
Vahvista uskoasi ja vähennä stressiä ja ahdistusta -
miettimällä Jumalan lupauksia.
Ei korkeus eikä syvyys, eikä mikään muu luotu -
voi meitä erottaa Jumalan rakkaudesta, -
joka on Kristuksessa Jeesuksessa, meidän Herrassamme.
Soita ruudun numeroon tai käy sivulla cbn.com -
ja hanki CD-levy jo tänään.
Saatavana nyt.
Hei taas! CJ asuu Kapkaupungissa Etelä-Afrikassa. Hän oli koulukiusattu.
Hän katsoi Superkirjaa ja oppi rukoilemaan kiusaajien puolesta.
Rukouksiin vastattiin. Hän jopa ystävystyi kiusaajien kanssa.
CJ kammosi koulua.
Hän piti oppimisesta, mutta hänellä ei ollut ystäviä.
He tekivät minusta jatkuvasti pilaa.
Minusta tuntui tosi surulliselta.
Tavatessani CJ:n ja perheen, keskustelimme kiusaamisesta.
Tunnen itseni avuttomaksi. Piti keksiä erilainen keino käsitellä asiaa.
CJ katseli sisarustensa kanssa usein Superkirjaa.
Superkirjan ja vanhempien avulla CJ:n sydän muuttui.
Tajusin, että tulisi rakastaa vihollista.
Rukoilin kiusaajien puolesta ja siunasin heitä.
Kiitämme Jumalaa muutoksesta.
Se oli hirvittävää aikaa. Emme olisi pärjänneet yksin.
Superkirja auttoi heitä tajuamaan asian konkreettisesti.
He ymmärsivät Raamattua itse, ei vain äidin ja isän kautta.
He eivät ole enää vihollisiani. He ovat ystäviäni.
Kiitän Herraa ystävistä. Olen Superkirjan suurin fani.
Superkirja muuttaa myös nuorten elämää eri puolilla ja eri kielillä.
Kokeile joskus. Ei ole liian myöhäistä. - Voi oppia jotain uutta Raamatusta.
Tässä kaikki tältä viikolta.
Näkemiin ja Jumalan siunausta!
Suomennos: Marianne Tenetz